
BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat raportul comun asupra propunerii legislative pentru completarea art.4 şi 5 din Legea nr.571/2003 privind Codul fiscal, trimisă spre dezbatere, în fond, Comisiei juridice, de disciplină şi imunităţi şi Comisiei pentru buget, finanţe şi bănci, cu adresa nr. Pl -x 545 din 8 decembrie 2014 şi înregistrată cu nr.4c-11/1205 din 9.12.2014, respectiv nr.4c-2/636/9.12.2014.
                  În raport de obiectul şi conţinutul său, iniţiativa legislativă face parte din categoria legilor ordinare.

	VICEPREŞEDINTE,

Ciprian – Nicolae NICA
	PREŞEDINTE,

Viorel ŞTEFAN

RAPORT  COMUN
asupra propunerii legislative pentru completarea art.4 şi 5
 din Legea nr.571/2003 privind Codul fiscal
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru buget finanţe şi bănci, au fost sesizate spre dezbatere în fond, cu propunerea legislativă pentru completarea art.4 şi 5 din Legea nr.571/2003 privind Codul fiscal, trimisă cu adresa nr. Pl -x 545 din 8 decembrie 2014 şi înregistrată cu nr.4c-11/1205 din 9.12.2014, respectiv nr.4c-2/636/9.12.2014.
Senatul, în calitate de primă Cameră sesizată, a respins această iniţiativă legislativă, în şedinţa din 2 decembrie 2014.

Potrivit prevederilor art.75 din Constituţia României, republicată şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Consiliul Legislativ, prin avizul nr.490 din 29 aprilie 2014, a avizat favorabil, cu observaţii şi propuneri  iniţiativa legislativă.

Guvernul a transmis punctul de vedere negativ prin adresa nr.1405/17.07.2014.
Consiliul Economic şi Social, cu nr.908/10.04.2014, a transmis adresa prin care s-a comunicat că nu a putut fi avizată iniţiativa legislativă întrucât nu au fost îndeplinite condiţiile prevăzute de art. 42 alin. (1) din Regulamentul de organizare şi funcţionare al Consiliului Economic şi Social referitoare la prezenţa a minimum 5 membri pentru ca şedinţa să fie statutară. În cadrul comisiei de specialitate, membrii prezenţi la şedinţă a exprimat punct de vedere în sensul avizării favorabile. Partea sindicală şi patronală au formulat puncte de vedere în sensul avizării favorabile a actului normativ, iar reprezentantul părţii guvernamentale a propus avizarea nefavorabilă a actului normativ.
Propunerea legislativă supusă dezbaterii are ca obiect de reglementare modificarea Codului fiscal, în sensul instituirii interdicţiei modificării acestuia prin ordonanţă sau ordonanţă de urgenţă.
În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, Comisiile au dezbătut propunerea legislativă în şedinţe separate. 

Comisia pentru buget, finanţe şi bănci a examinat propunerea  legislativă menţionată mai sus, în şedinţa din 18 februarie 2015.

Din totalul de 34 de membri ai Comisiei pentru buget, finanţe şi bănci au fost prezenţi la dezbateri  33  deputaţi.

Comisia juridică, de disciplină şi imunităţi a examinat iniţiativa legislativă, în şedinţa din 17 martie 2015. 

La lucrările şedinţei au fost prezenţi, conform listei de prezenţă, 22 deputaţi din totalul de 26 membri ai Comisiei juridice, de disciplină şi imunităţi.

În urma examinării iniţiativei legislative, a expunerii de motive, a avizului Consiliului Legislativ, a punctului de vedere al Guvernului, a avizului Consiliului Economic şi Social, precum şi a opiniilor exprimate, membrii ambelor Comisii au hotărât, respingerea propunerii legislative pentru completarea art.4 şi 5 din Legea nr.571/2003 privind Codul fiscal
În raport cu obiectul şi conţinutul reglementării, propunerea legislativă face parte din categoria legilor ordinare.
	VICEPREŞEDINTE,
Ciprian Nicolae NICA

	PREŞEDINTE,

Viorel Ştefan

	SECRETAR,

Sorin Constantin STRAGEA
	SECRETAR,

Mihai – Aurel DONŢU


      Şef serviciu, Ciprian BUCUR                                                                                                                  Şef  serviciu, Giorgiana ENE

     Consilier parlamentar,  Silvia Olaru                                                                                           Consilier parlamentar Vasilica POPA

